
                                                               AVIZ

asupra propunerii legislative pentru modificarea şi completarea 

OUG nr.111/24 oct. 2003 privind utilizarea veniturilor din privatizare 

şi valorificarea activelor bancare neperformante
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă pentru modificarea şi completarea                       OUG nr.111/24 oct. 2003 privind utilizarea veniturilor din privatizare şi valorificarea activelor bancare neperformante, trimisă cu adresa nr. Pl-x 214 din 2 mai 2011, înregistrată sub nr. 21/95 din  4 mai  2011. 
  Senatul, în calitate de primă Cameră sesizată, a respins iniţiativa legislativă în şedinţa din 27 aprilie 2011.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  Potrivit dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din  17 mai 2011.
     Membrii Comisiei au examinat propunerea legislativă supusă avizării, expunerea de motive, avizul negativ al Consiliului Legislativ, trimis cu adresa            nr. 1372 din 22 noiembrie 2010 şi  punctul de vedere al Guvernului transmis cu adresa nr. 3166 din 17 decembrie 2010 prin care nu susţine adoptarea acestei iniţiative legislative.
     În urma dezbaterilor, membrii Comisiei au hotărât, cu majoritate de voturi (un vot împotrivă şi o abţinere), avizarea favorabilă a iniţiativei legislative în forma prezentată de iniţiatori.

În raport cu obiectul şi conţinutul său, propunerea legislativă face parte din categoria legilor ordinare.

